פדריקו פרננדס

פדריקו פרננדס (בספרדית: Federico Fernández; נולד ב-21 בפברואר 1989) הוא כדורגלן ארגנטיני שמשחק בעמדת הבלם.

קריירה
פרננדס הופיע לראשונה בקבוצת הבוגרים ב-14 בספטמבר 2008, באפרטורה, בהפסד קבוצתו אסטודיאנטס 1-0 לולס סארספילד. הוא שיחק פעמיים במסגרת טורניר גביע סודאמריקנה באותה שנה, בו הגיעה הקבוצה לגמר הטורניר.

בינואר 2009 הוא צורף לסגל נבחרת ארגנטינה בכדורגל עד גיל 20 לקראת אליפות אמריקה הדרומית בכדורגל עד גיל 20 שהתקיים אותה שנה בוונצואלה.

הוא הבקיע את שערו הראשון בליגה ב-2 במאי 2009 במשחק נגד לנוס. בהמשך אותה עונה, זכתה קבוצתו בגביע ליברטדורס והוא הופיע כמחליף בשני משחקים בטורניר.

בדצמבר 2010 הוא חתם בקבוצת נאפולי הליגת העל האיטלקית בחוזה של כ-3 מיליון אירו. מכיוון שלא היה ברשותו דרכון אירופי, הוא הגיע לאיטליה רק ביולי 2011.
ב-2 בנובמבר 2011 הבקיע את שני השערים הראשונים שלו במדי נאפולי, בהפסד הקבוצה לבאיירן מינכן במסגרת שלב הבתים של ליגת האלופות.

בינואר 2013 הושאל לקבוצת חטאפה מהליגה הספרדית ושיחק שם עד סוף אותה עונה. ב-20 באוגוסט 2014 חתם בסוונסי סיטי מהפרמייר ליג לארבע שנים. ב-9 באוגוסט 2018 חתם בניוקאסל יונייטד לשנתיים.

ב-2014 נכלל בסגל נבחרת ארגנטינה למשחקי מונדיאל 2014.

קישורים חיצוניים

הערות שוליים

כדורגלנים ארגנטינאים
בלמי כדורגל ארגנטינאים
כדורגלני אסטודיאנטס לה פלאטה
כדורגלני נאפולי
כדורגלני חטאפה
כדורגלני סוונסי סיטי
כדורגלני ניוקאסל יונייטד
כדורגלני אלצ'ה
כדורגלני א-דוחייל
כדורגלני נבחרת ארגנטינה
כדורגלני מונדיאל 2014
ספורטאים ארגנטינאים באיטליה
ספורטאים ארגנטינאים בספרד
ספורטאים ארגנטינאים באנגליה
ספורטאים זרים בקטר
ארגנטינאים שנולדו ב-1989